یونانیستانین باش ناظیری کیریاکوس میتسوتاکیس تورکیه ایله آرا‌لاریندا اولان گرگین‌لیگه سون قویولاجاغی تقدیرده جمهور باشقانی رجب طیب اردوغان ایله دانیشیق‌لارا حاضیر اولدوغونو بیلدیریب.
میتسوتاکیس سلانیک-ده کئچیریلن مطبوعات کنفرانسیندا دوغو آغ دنیزیندکی گرگین‌لیک و تورکیه ایله موناسیبت‌لره توخونوب.
"اوروچ رئیس" کشفیات-آختاریش گمیسی‌نین آنتالیایا قاییتماسینی مثبت آددیم کیمی قیمتلندیرن میتسوتاکیس بونون داوامی اولاجاغی تقدیرده تورکیه ایله حاضیرلیق فورماتیندا یئنی دانیشیق‌لارا حاضیر اولدوغونو سؤیله‌ییب.
دانیشیق‌لارین باشلانماسی‌نین عمومی اتمسفردن آسیلی اولدوغونو ایره‌لی سورن میتسوتاکیس "کئچمیشده ده مثبت آددیم‌لار گؤردوک، اما داوامیندا منفی آددیم‌لار آتیلدی." دئییب.
میتسوتاکیس"اگه آدا‌لاری‌نین سلاحلاندیریلماسی‌‌نین سؤز مؤوضوعسو اولمادیغینی، بونون دانیشیق‌لاردا موذاکیره ائدیلمه‌دیگینی و ائدیلمه‌یه‌جگینی" ادعا ائدیب.
میتسوتاکیس جمهور باشقانی اردوغانلا علاقه‌دار سوال‌لارا "گرگین‌لیک آرا‌دان قالدیری‌لارسا اردوغانلا گؤروشه حاضیرام" دئییب.
ایکی اؤلکه آراسیندا 2020-جی ایلده باشلادیلان حاضیرلیق دانیشیق‌لاری‌نین آخیرینجی‌سی 1 مارس 2016-جی ایل تاریخینده آتن-ده کئچیریلیب. بو تاریخ‌دن سونرا ایکی اؤلکه آراسینداکی دانیشیق‌لار سیاسی مصلحتلشمه شکلینده داوام ائدیب.
